Kollektivmøde+d.+9.+februar+2010

Her følger dagsorden og siden referat for driftskollektivets møde d. 9. februar 2010 kl. 19.30


 * Deltagere:** Mette, Andreas ,frederik, Aleks, Maiken, Nina
 * Afbud: Trille (evt.), Kristine, Per(kommer ganske kort hvis det er ok) **, nana, Andreas, Mie
 * Sted:** frederik. reverdilsgade 4 4th, 1701 kbh v
 * Referent**:

Punkt 1: Nyt fra gruppern

Punkt 2: Nyt fra kassereren Fra Kristine: Jeg skal på ferie fra onsdag d. 17/2 og til og med tirsdag d. 23/2 og har så meget om ørerne at jeg desværre er nødt til at melde fra d. 9. Jeg vil derfor heller ikke være tilstede tirsdag d. 23/2. Jeg beklager - og kommer til at savne jer : ( Derfor her en skriftlig opfølgning fra mig:

SKAT: Jeg har desværre ikke hørt fra SKAT så intet nyt derfra. Det er nu 4 uger siden jeg var til møde derude og det er så tyndt at de ikke har meldt tilbage! Jeg har både ringet til dem og skrevet til dem for at rykke. Det har ikke givet noget udbytte. Vi afventer, holder hovedet koldt.. og betaler ikke moms så længe vi ikke har hørt noget.

Bank: Jeg er i gang med at undersøge vilkårerne for Danske Foreningsgiro Privat, som det ser ud til er den mest optimale hos Danske Bank. Jeg har talt i tlf. med dem og fortalt dem om vores forening. Kontoen koster 25 kr./måned, 2 gratis netbank-adgange og mulighed for døgnboks hvilket koster 1 promille af det indsatte, dvs. 10 kr. pr. 10.000kr. der bliver sat ind. Jeg vil således foreslå at vi bruger Danske Foreningsgiro Privat til daglig da de har døgnboks adgang - hvilket jeg mener er __højst nødvendigt__, så længe vi har kontanter mellem hænderne, hvilket vi nok i en eller anden grad har et godt stykke ude i fremtiden. Jeg foreslår så at vi løbende overfører penge til en konto i Fælleskassen eller Merkur, banker hvis værdier stemmer bedre overens med vores. Vi bruger således de gode og nødvendige services hos de store - og støtter de små.

Bogføring og regnskab: Andreas har foreslået at vi (læs: Frederik Sunne fra kommunikationsgruppen, Andreas, jeg og evt. andre interesserede) går sammen om at udvikle vores eget bogføringsprogram. Jeg håber Andreas vil fortælle mere om det på mødet... Jeg har meldt tilbage at jeg meget gerne vil være med til dette og at jeg sætter utrolig stor pris på at vi er flere om at se på regnskab og bogføring mm. Det er træls at sidde med alene! Vi 3 bør mødes når jeg er hjemme fra ferie igen og dér tale om hvilke behov vi har til et sådan program således at Frederik kan gå i gang med at udvikle det. Andreas og Frederik må gerne gå sammmen og foreslå 1-2 mulige datoer efter d. 23/2 - så melder jeg retur om det noget jeg kan. Forhåbentlig har vi hørt fra SKAT til den tid.

Derudover har jeg fået anbefalet bogføringsprogrammet [|www.winfinans.dk] men har desværre ikke fået tid til at tjekke det ud. Det skulle efter sigende være godt og gratis.

Ferie: Da jeg er på ferie til tirsdag d. 23/2 har jeg bedt kassemester Nana om at betale regninger fra køb onsdag d. 10/2 kontant i banken om torsdagen d. 11/2 - og dernæst sætte resten af pengene ind på den sædvanlige konto (husk at tage kontonummeret med derned, det står fx. på døgnboks-sedlerne). Jeg kan se at varerne den uge kommer fra Solhjulet, Kiselgården og Nielsen&Nielsen. Jeg betaler selv Solhjulet da kvitteringerne herfra ligger online på nettet så det kan jeg lige nå inden jeg tager på ferie. Nana skal således betale Nielsen&Nielsen og Kiselgården og hun skal sørge for at give mig kvitteringerne når vi ses igen. Det er MEGET vigtigt at jeg får kvitteringer for alt køb. Hun må meget gerne skrive en mail til mig om hvad der er betalt til hvem og gemme bank-kvitteringerne for betalingerne.

Onsdag d. 17/2 er der pt. ingen kassemester på. Jeg har nu talt med Nana og hun har sagt god for at betale regninger i morgen d. 10/2 og hun tager også ansvaret for at det bliver klaret næste uge d. 17/2. Det er super!

Onsdag d. 24/2 er jeg hjemme igen og betaler således regningerne igen.

Det var alt fra kassereren. Hav et godt møde (jeg følger nysgerrigt med via referatet) og hav det skønt til vi ses igen : ) Håber det kommer til at gå godt herhjemme!

Hilsen fra Kristine

Hej Kristine og I andre

Jeg må også melde afbud i aften, men skal nok tage mig af betalingen af regningerne efter på onsdag! jeg ringer lige til kristine i aften for at være sikker på, at jeg har forstået proceduren. Jeg håber I får et godt møde og regner med at være med igen til næste kollektivmøde.

kh Nana

_____

Hej allesammen,

jeg har lige ringet til Mette og meldt afbud til aftenens møde. Jeg har været meget træt i dag, og med kommunikationsgruppemøde i morgen og manifestgruppemøde både i går og på lørdag bliver jeg nødt til at spare mig selv lidt.

I forhold til mødet i aften skulle jeg have fremvist den nye medlemsmanual, som Kommunikationsgruppen (især Carsten) har lavet. Den skal trykkes i flere eksemplarer, så alle nye medlemmer (og sikkert en del af de gamle) kan få adgang til alle de relevante informationer. Forslag til forbedringer og rettelser modtages gerne. :-)

Undskyld det sene afbud - Håber vi ses i morgen nede i butikken!

kh. Andreas